Die afgelope drie jaar is Hinterland ook die hoofborg van die ALFA interras-beeskompetisie wat jaarliks in September by die Afridome op Parys aangebied word. Hinterland het homself hier as ’n groot rolspeler in die Suid-Afrikaanse veebedryf gevestig. Tydens die geleentheid kom die wenners van die verskillende streke in Suid-Afrika se interras-kompetisie bymekaar en die beste van die bestes word hier gekroon.